CELEX: 32020D1663
Language: et
Date: 2020-11-06 00:00:00
Title: Komisjoni rakendusotsus (EL) 2020/1663, 6. november 2020, millega muudetakse otsuse 2004/558/EÜ I ja II lisa seoses Tšehhi taudivaba staatusega ning mitme Prantsusmaa piirkonna veiste nakkava rinotrahheiidi tõrjeprogrammi heakskiitmisega (teatavaks tehtud numbri C(2020) 7578 all) (EMPs kohaldatav tekst)

10.11.2020   
               
               
                  ET
               
               
                  Euroopa Liidu Teataja
               
               
                  L 374/8
               
            
         KOMISJONI RAKENDUSOTSUS (EL) 2020/1663,
         6. november 2020,
         millega muudetakse otsuse 2004/558/EÜ I ja II lisa seoses Tšehhi taudivaba staatusega ning mitme Prantsusmaa piirkonna veiste nakkava rinotrahheiidi tõrjeprogrammi heakskiitmisega
         
            
               (teatavaks tehtud numbri C(2020) 7578 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle artikli 9 lõiget 2 ja artikli 10 lõiget 2,
         ning arvestades järgmist:
         
                     (1)
                  
                  
                     Direktiiviga 64/432/EMÜ on kehtestatud loomatervishoiu eeskirjad liidusiseseks veistega kauplemiseks. Kõnealuse direktiivi artiklis 9 on sätestatud, et liikmesriik, kellel on mõne kõnealuse direktiivi E II lisas loetletud haiguste jaoks kohustuslik riiklik tõrjeprogramm, võib esitada nimetatud programmi komisjonile heakskiitmiseks. Samuti on selles sätestatud, et liidusisese veistega kauplemise puhul võidakse nõuda lisatagatisi. Veiste infektsioosne rinotrahheiit, mida põhjustab veiste 1. tüüpi herpesviirus (BHV1), on veiste puhul loetletud direktiivi 64/432/EMÜ E II lisas.
                  
               
                     (2)
                  
                  
                     Prantsusmaa esitas 2020. aasta veebruaris komisjonile tõendavad dokumendid veiste infektsioosse rinotrahheiidi riikliku tõrje- ja likvideerimiskava heakskiitmiseks Prantsuse emamaa departemangudes, välja arvatud Korsikal, ning taotles luba kohaldada direktiivi 64/432/EMÜ artikli 9 kohaseid lisatagatisi seoses veiste infektsioosse rinotrahheiidiga.
                  
               
                     (3)
                  
                  
                     Direktiivi 64/432/EMÜ artiklis 10 on sätestatud, et kui liikmesriik peab oma territooriumi või osa oma territooriumist vabaks ühest E II lisas loetletud haigusest, esitab ta komisjonile asjakohased tõendavad dokumendid. Samuti on selles sätestatud, et liidusisese veistega kauplemise puhul võidakse nõuda lisatagatisi.
                  
               
                     (4)
                  
                  
                     Tšehhi esitas 2020. aasta jaanuaris komisjonile tõendavad dokumendid, et tema territooriumi saaks käsitada BHV1 nakkusest vabana, ning taotles luba kohaldada direktiivi 64/432/EMÜ artikli 10 kohaseid lisatagatisi seoses veiste infektsioosse rinotrahheiidiga.
                  
               
                     (5)
                  
                  
                     Komisjoni otsuses 2004/558/EÜ (2) on loetletud liikmesriigid ja nende piirkonnad, kus on lubatud kohaldada veiste infektsioosse rinotrahheiidi suhtes lisatagatisi vastavalt direktiivi 64/432/EMÜ artiklitele 9 ja 10. Otsuse 2004/558/EÜ I lisas on loetletud liikmesriigid ja nende piirkonnad, kus kohaldatakse direktiivi 64/432/EMÜ artikli 9 kohaseid lisatagatisi seoses veiste infektsioosse rinotrahheiidiga, ning otsuse 2004/558/EÜ II lisas on loetletud liikmesriigid ja nende piirkonnad, kus kohaldatakse direktiivi 64/432/EMÜ artikli 10 kohaseid lisatagatisi seoses veiste infektsioosse rinotrahheiidiga.
                  
               
                     (6)
                  
                  
                     Pärast Prantsusmaa esitatud tõendavate dokumentide hindamist tuleks kõnealuse liikmesriigi emamaa departemangud, välja arvatud Korsika, kanda otsuse 2004/558/EÜ I lisasse ning nende suhtes tuleks kohaldada direktiivi 64/432/EMÜ artikli 9 kohaseid lisatagatisi seoses veiste infektsioosse rinotrahheiidiga.
                  
               
                     (7)
                  
                  
                     Pärast Tšehhi esitatud tõendavate dokumentide hindamist tuleks kõnealune liikmesriik jätta välja otsuse 2004/558/EÜ I lisast ja kanda selle asemel kõnealuse otsuse II lisasse ning Tšehhi suhtes tuleks kohaldada direktiivi 64/432/EMÜ artikli 10 kohaseid lisatagatisi seoses veiste infektsioosse rinotrahheiidiga.
                  
               
                     (8)
                  
                  
                     Otsuse 2004/558/EÜ I ja II lisa tuleks vastavalt muuta.
                  
               
                     (9)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2004/558/EÜ I ja II lisa asendatakse käesoleva otsuse lisas esitatud tekstiga.
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 6. november 2020
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  EÜT 121, 29.7.1964, lk 1977/64.
         
            (2)  Komisjoni 15. juuli 2004. aasta otsus 2004/558/EÜ, millega rakendatakse nõukogu direktiiv 64/432/EMÜ, mis käsitleb veiste infektsioosse rinotrahheiidiga seotud täiendavaid tagatisi ühendusesiseseks kaubanduseks veistega ja teatavate liikmesriikide esitatud tõrjeprogrammide heakskiitmist (ELT L 249, 23.7.2004, lk 20).
      
      
         
            LISA
            
               
                  
                     „I LISA
                     
                                 Liikmesriigid
                              
                              
                                 Liikmesriigi piirkonnad, mille suhtes kohaldatakse direktiivi 64/432/EMÜ artikli 9 kohaseid lisatagatisi seoses veiste infektsioosse rinotrahheiidiga
                              
                           
                                 Belgia
                              
                              
                                 Kõik piirkonnad
                              
                           
                                 Prantsusmaa
                              
                              
                                 Région Auvergne et Rhône-Alpes
                                 Région Bourgogne-Franche-Comté
                                 Région Bretagne
                                 Région Centre-Val de Loire
                                 Région Grande Est
                                 Région Hauts-de-France
                                 Région Ile-de-France
                                 Région Normandie
                                 Région Nouvelle-Aquitaine
                                 Région Occitanie
                                 Région Pays de la Loire
                                 Région Provence-Alpes-Côte d'Azur
                              
                           
                                 Itaalia
                              
                              
                                 Friuli-Venezia Giulia maakond
                                 Trento autonoomne provints
                              
                           
                                 Luksemburg
                              
                              
                                 Kõik piirkonnad
                              
                           
               
               
                  
                     II LISA
                     
                                 Liikmesriigid
                              
                              
                                 Liikmesriigi piirkonnad, mille suhtes kohaldatakse direktiivi 64/432/EMÜ artikli 10 kohaseid lisatagatisi seoses veiste infektsioosse rinotrahheiidiga
                              
                           
                                 Tšehhi
                              
                              
                                 Kõik piirkonnad
                              
                           
                                 Taani
                              
                              
                                 Kõik piirkonnad
                              
                           
                                 Saksamaa
                              
                              
                                 Kõik piirkonnad
                              
                           
                                 Itaalia
                              
                              
                                 Valle d'Aosta maakond
                                 Bolzano autonoomne provints
                              
                           
                                 Austria
                              
                              
                                 Kõik piirkonnad
                              
                           
                                 Soome
                              
                              
                                 Kõik piirkonnad
                              
                           
                                 Rootsi
                              
                              
                                 Kõik piirkonnad
                              
                           
                                 Ühendkuningriik
                              
                              
                                 Jersey
                              
                           
               “